Diari Oficial de la Generalitat Valenciana


Sumari del DOGV 7682, del 21-12-2015 (2015/10736)

ACORD de 18 de desembre de 2015, del Consell, pel qual s'autoritza l'aprovació d'un expedient d'enriquiment injust a favor de l'empresa Eléctricas La Enguerina, SLU, per les despeses derivades del subministrament elèctric en la base aèria d'extinció d'incendis forestals ubicada a Enguera, i la imputació, a càrrec del Pressupost de la Generalitat de l'exercici 2015, de les obligacions contretes durant els exercicis 2014 i 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7682

Data del DOGV
:   21-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10401


Data del document
:   18-12-2015

Organisme emissor
:   Presidència de la Generalitat

Tipus de document
:   Acord

ACORD de 18 de desembre de 2015, del Consell, pel qual s'autoritza l'aprovació d'un expedient d'enriquiment injust a favor de l'empresa Eléctricas La Enguerina, SLU, per les despeses derivades del subministrament elèctric en la base aèria d'extinció d'incendis forestals ubicada a Enguera, i la imputació, a càrrec del Pressupost de la Generalitat de l'exercici 2015, de les obligacions contretes durant els exercicis 2014 i 2015. [2015/10992]  
El Consell, en la reunió del dia 18 de desembre de 2015, va adoptar l'acord següent:  
La Presidència de la Generalitat ha tramitat un expedient de rescabalament a favor de Eléctricas La Enguerina, SLU, en relació amb el subministrament elèctric en la base àrea d'extinció d'incendis forestals ubicada a Enguera, per un import total de 2.011,73 euros (IVA inclòs), expedient que deriva de la necessitat d'atendre el compliment de les obligacions econòmiques de la Generalitat, en haver rebut aquesta, satisfactòriament, els serveis prestats.  
D'acord amb el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, i amb el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, s'assignen a la Presidència les competències en matèria d'extinció d'incendis.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al president sotmetre a l'autorització prèvia del Consell l'aprovació dels expedients d'enriquiment injust tramitats per aquest departament.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'esmentat expedient, requereix l'autorització expressa del Consell, a proposta de la persona titular del departament, amb un informe previ de la Intervenció General de la Generalitat, segons allò del que disposa l'article 106 de l'esmentada llei.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, amb l'informe favorable de la Intervenció General de la Generalitat i a proposta del president de la Generalitat, el Consell  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient d'enriquiment injust a favor de Eléctricas La Enguerina, SLU, en relació amb el subministrament elèctric en la base aèria d'extinció d'incendis forestals ubicada a Enguera, per un import total de 2.011,73 euros (dos mil onze euros, amb setanta-tres cèntims) (IVA inclòs).  
  
  
Segon  
Autoritzar la imputació al pressupost corrent de les obligacions contretes durant l'exercici 2014 amb l'empresa indicada, per un import total de 639,81 euros (IVA inclòs).  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015.  
  
València, 18 de desembre de 2015  
  
La consellera secretària,  
MÓNICA OLTRA JARQUE